CELEX: 52003PC0664
Language: fi
Date: 2003-11-06
Title: Ehdotus neuvoston asetus jäsenvaltioiden toimivaltaisten viranomaisten velvollisuudesta leimata järjestelmällisesti kolmansien maiden kansalaisten matkustusasiakirjat jäsenvaltioiden ulkorajojen ylittämisen yhteydessä, ja Schengenin sopimuksen soveltamisesta tehdyn yleissopimuksen ja yhteisen käsikirjan muuttamisesta tätä varten

Avis juridique important

|

52003PC0664

Ehdotus neuvoston asetus jäsenvaltioiden toimivaltaisten viranomaisten velvollisuudesta leimata järjestelmällisesti kolmansien maiden kansalaisten matkustusasiakirjat jäsenvaltioiden ulkorajojen ylittämisen yhteydessä, ja Schengenin sopimuksen soveltamisesta tehdyn yleissopimuksen ja yhteisen käsikirjan muuttamisesta tätä varten  /* KOM/2003/0664 lopull. - CNS 2003/0258 */  

Ehdotus NEUVOSTON ASETUS jäsenvaltioiden toimivaltaisten viranomaisten velvollisuudesta leimata järjestelmällisesti kolmansien maiden kansalaisten matkustusasiakirjat jäsenvaltioiden ulkorajojen ylittämisen yhteydessä, ja Schengenin sopimuksen soveltamisesta tehdyn yleissopimuksen ja yhteisen käsikirjan muuttamisesta tätä varten(komission esittämä)PERUSTELUT1. JOHDANTOOsaksi Euroopan unionia sisällytetty Schengenin säännöstö ja erityisesti Schengenin sopimuksen soveltamisesta tehdyn yleissopimuksen 5, 20 ja 23 artikla sisältävät sääntöjä, jotka koskevat kolmansien maiden kansalaisten maahantuloa, lyhytaikaista oleskelua ja liikkumista EU:n alueella. Näiden sääntöjen mukaan jäsenvaltioiden alueelle laillisesti tulevalla kolmannen maan kansalaisella on oikeus oleskella Schengen-alueella enintään kolme kuukautta kuuden kuukauden ajanjakson aikana ensimmäisestä maahantulokerrasta laskettuna. Oikeus on voimassa niin kauan kuin asianomainen henkilö täyttää vaaditut edellytykset. Sen jälkeen kun kolmannen maan kansalainen ei enää täytä tämän oleskeluoikeuden edellytyksiä, hänen on poistuttava viipymättä jäsenvaltioiden alueelta. Edellä mainittujen sääntöjen mukaan on syytä tarkistaa, milloin kolmannen maan kansalainen on ylittänyt jäsenvaltioiden ulkorajat, jotta voidaan määrittää oleskelun kokonaiskesto ja tarkistaa, täyttääkö hän mainitut edellytykset.Yhteisen käsikirjan II osan kohdassa 2.1 säädetään, että kolmansien maiden kansalaisten matkustusasiakirjoihin, jotka oikeuttavat ylittämään jäsenvaltioiden ulkorajat, on merkittävä leima, jossa mainitaan muun muassa päivämäärä ja rajanylityspaikan nimi. Näiden säännösten perusteella kaikkien kolmansien maiden kansalaisten matkustusasiakirjat (eräitä erikseen mainittuja poikkeuksia lukuun ottamatta) on leimattava Schengen-alueelle tulon yhteydessä riippumatta siitä, vaaditaanko asianomaisilta henkilöiltä viisumi vai ei. Sen sijaan kyseiset määräykset eivät ole yhtä pakottavia sen suhteen, onko matkustusasiakirjat leimattava myös maasta poistumisen yhteydessä. Maastapoistumisleima mainitaan ainoastaan kohdassa 2.1.2, jonka mukaan se on merkittävä sellaisiin matkustusasiakirjoihin, joissa on oleskelun kokonaiskestoa koskevan rajoituksen sisältävä toistuvaisviisumi.Lisäksi yhteisen käsikirjan II osan kohdassa 1.3.5, joka perustuu Schengenin yleissopimuksen 6 artiklan 2 kohdan e alakohtaan, säädetään mahdollisuudesta lieventää maarajoilla suoritettavia rajatarkastuksia erityisolosuhteissa, esimerkiksi suurten liikennemäärien vuoksi. Tätä varten säädetään, että rajatarkastuksista vastaavat virkamiehet voivat tällaisessa tilanteessa määrätä, että maahantuloliikenteen tarkastus on ensisijainen maasta lähtevän liikenteen tarkastukseen nähden.2. MIKSI TARVITAAN UUSI SÄÄDÖSEHDOTUS JA MIKÄ ON SEN SISÄLTÖ?Näiden Schengenin säännöstön määräysten monitulkintaisuus on johtanut siihen, että eri jäsenvaltioissa noudatetaan erilaisia käytäntöjä. Schengenin evaluointikäyntien ja neuvoston toimivaltaisissa työryhmissä ja elimissä käytyjen keskustelujen perusteella on näet käynyt ilmi, että kolmansien maiden kansalaiset voivat erittäin monissa tapauksissa tulla Schengen-alueelle laillisesti ilman, että heidän matkustusasiakirjaansa merkitään maahantuloleimaa jäsenvaltioiden ulkorajan ylittämisen yhteydessä. Näin on mm. seuraavissa tilanteissa:- tiettyjen maiden kansalaiset on tietyillä lentokentillä vapautettu matkustusasiakirjan leimaamisesta, koska laittoman maahanmuuton riski on kyseisen maan kansalaisten kohdalla pieni;- rajatarkastuksia lievennetään säännöllisesti tietyillä maaulkorajoilla pitkien odotusaikojen välttämiseksi;- juniin nousevat liikkuvat yksiköt eivät välttämättä pysty tarkastamaan kaikkia matkustajia.Tämä vaikeuttaa jäsenvaltioiden alueella oleskelevien kolmansien maiden kansalaisten oleskeluoikeuden kestoa koskevan edellytyksen noudattamisen valvontaa. Sen vuoksi on katsottu tarpeelliseksi ensinnäkin selkeyttää matkustusasiakirjojen leimaamista koskevia voimassa olevia sääntöjä ja toiseksi vahvistaa edellytykset, joiden täyttyessä maahantuloleiman puuttumista kolmannen maan kansalaisen matkustusasiakirjasta voidaan pitää osoituksena siitä, että kyseinen henkilö oleskelee jäsenvaltioiden alueella laittomasti.Oikeus- ja sisäasioita käsittelevä neuvosto vahvisti 19. joulukuuta 2002 päätelmät, jotka koskevat ulkorajoilla suoritettavien tarkastusten yhdenmukaistamista ja vahvistamista sekä laittoman maahanmuuton torjuntaa. Päätelmien tavoitteena on, että ulkomaalaisten matkustusasiakirjat leimattaisiin järjestelmällisesti ulkorajojen ylityspaikoilla suoritettavien tarkastusten yhteydessä. Tätä varten neuvosto kehotti komissiota pohtimaan ehdotuksia, joiden avulla matkustusasiakirjojen leimaamiskäytäntöjä voitaisiin yhdenmukaistaa myös laajentumista silmällä pitäen, ja tutkimaan, mitä seurauksia maahantuloleiman puuttuminen matkustusasiakirjasta voisi aiheuttaa, oleskelun laittomuutta koskeva olettamus mukaan luettuna.Komissio vastasi saamaansa toimeksiantoon esittämällä 27. ja 28. helmikuuta 2003 kokoontuneelle oikeus- ja sisäasioiden neuvostolle eräitä konkreettisia toimenpiteitä, jotka voitaisiin hyväksyä asteittain, niin että kansallisille viranomaisille mahdollisesti aiheutuvat käytännön hankaluudet voitaisiin ottaa huomioon. Jäsenvaltiot sitoutuivat noudattamaan kaikkia komission ehdottamia toimenpiteitä. Komissio mm. katsoi, että olisi syytä vahvistaa yhteisön asetuksella ne jäsenvaltioiden velvollisuudet, jotka koskevat kolmansien maiden kansalaisten matkustusasiakirjojen leimaamista ulkorajojen ylittämisen yhteydessä 1. toukokuuta 2004 alkaen. Samalla olisi säädettävä, mitä seurauksia on maahantuloleiman puuttumisella kyseisistä matkustusasiakirjoista.Lisäksi 5. ja 6. kesäkuuta 2003 kokoontunut oikeus- ja sisäasioiden neuvosto totesi päätelmissään, että jäsenvaltioiden ulkorajojen ylityspaikoilla käytettävien yhdenmukaisten maahantulo- ja maastapoistumisleimojen turvaominaisuuksien avulla voidaan taata kolmansien maiden kansalaisten matkustusasiakirjoihin merkittävien leimojen aitous ja olettaa maahantulon tapahtuneen laillisesti.Tämän ehdotuksen tarkoituksena on määritellä tätä jäsenvaltioille kuuluvaa leimaamisvelvollisuutta koskevat käytännön säännöt tilanteessa, jossa edellä mainitut käytännön hankaluudet näyttäisivät vähenevän siksi, että äskettäin on hyväksytty tai piakkoin hyväksytään erilaisia ulkorajojen valvontaan liittyviä toimenpiteitä, joiden ansiosta matkustajien tarkastuksia voidaan sujuvoittaa. Matkustusasiakirjojen leimaamista koskevan velvollisuuden täytäntöönpanoa helpottavat esimerkiksi jäsenvaltioille asetettu velvollisuus ottaa rajoilla käyttöön erillisiä asianmukaisesti merkittyjä tarkastustiloja sen mukaan, millaisia tarkastuksia matkustajille on tarkoitus tehdä heidän kansallisuutensa perusteella, samoin kuin paikallista rajaliikennettä koskevat säännöt. Lisäksi unionin maaulkorajat ylittävien kolmansien maiden kansalaisten määrä vähenee huomattavasti 1. toukokuuta 2004 alkaen, kun unioniin liittyvien uusien jäsenvaltioiden kansalaisista tulee täysivaltaisia Euroopan unionin kansalaisia. Tämän seurauksena kyseisillä rajoilla leimattavien matkustusasiakirjojen määrä vähenee.Neuvoston hyväksymien suuntaviivojen mukaisesti tämä aloite esitetään jo nyt siitä huolimatta, että yhteinen käsikirja on tarkoitus piakkoin uudistaa. Tämä johtuu siitä, että kyseessä on erityisen merkittävä hanke, joka olisi voitava toteuttaa ennen kuin uudet jäsenvaltiot liittyvät unioniin. Yhteisen käsikirjan uudelleenlaatiminen on väistämättä monimutkainen tehtävä, jonka vaatimien valmistelutoimien ja neuvottelujen kestoa on tässä vaiheessa vaikea ennustaa. Näiden kysymysten käsitteleminen erikseen ei vaikuta niiden keskinäiseen täydentävyyteen eikä siihen, että ne on otettava huomioon myös hyväksyttäessä uusia säännöksiä.Tämän asetuksen kiireellisyyttä voidaan perustella myös sillä, että eräät jäsenvaltiot käännyttävät jo nyt kolmansien maiden kansalaisia takaisin rajalle sillä perusteella, että heidän matkustusasiakirjoissaan ei ole maahantuloleimaa.Tässä asetuksessa säädetty matkustusasiakirjojen järjestelmällinen leimaaminen ei missään tapauksessa muodosta uutta edellytystä kolmansien maiden kansalaisten maahantulolle, lyhytaikaiselle oleskelulle tai liikkumiselle jäsenvaltioiden alueella. Sen tarkoituksena on vain vahvistaa jäsenvaltioiden käytössä olevia välineitä, joiden avulla ne voivat tarkistaa ainoan lyhytaikaiselle oleskelulle asetetun edellytyksen täyttymisen. Koska asetuksen täytäntöönpano vaatii jäsenvaltioilta huomattavaa logistista panosta, järjestelmällistä leimaamista koskeva velvoite vahvistetaan tässä vaiheessa vain maahantulotarkastusten osalta. Tämän asetuksen vaikutusten arvioinnin pohjalta voidaan myöhemmin harkita, olisiko kyseinen velvoite syytä ulottaa koskemaan myös maastapoistumisen yhteydessä tehtäviä tarkastuksia.Leimaamisvelvollisuuden noudattaminen ja kolmansien maiden kansalaisten oleskelun laillisuuden arvioiminen matkustusasiakirjojen maahantuloleiman puuttumisen perusteella edellyttävät, että on tarkasteltava uudelleen niitä olosuhteita, joissa voidaan päättää ulkorajoilla tehtävien henkilötarkastusten lieventämisestä. Tällainen päätös voidaan vastedes tehdä ainoastaan poikkeuksellisissa ja odottamattomissa olosuhteissa, jotka vaativat toimivaltaisilta viranomaisilta välittömiä toimia. Asianomaisen jäsenvaltion on ilmoitettava päätöksestä neuvostolle ja komissiolle mahdollisimman pian. Ilmoituksen perusteella voidaan myöhemmin tarkistaa sellaisen henkilön väitteiden todenperäisyys, joka selittää, että hänen matkustusasiakirjassaan ei ole leimaa, koska hän on ylittänyt rajan tarkastusten lieventämistä koskevan päätöksen voimassaolon aikana. Kolmansien maiden kansalaisille on joka tapauksessa ilmoitettava, mitä vaikeuksia heille saattaa aiheutua jäsenvaltioiden alueella oleskelun keston laillisuuden suhteen siitä, että heidän matkustusasiakirjassaan ei ole maahantuloleimaa, josta kävisi ilmi jäsenvaltioiden alueelle saapumisen ajankohta. Heidän on myös voitava saada matkustusasiakirjansa leimattua erillisestä pyynnöstä myös silloin kun ulkorajoilla suoritettavia tarkastuksia on lievennetty.3. OIKEUSPERUSTANeuvosto on vahvistanut 20. toukokuuta 1999 tekemällään päätöksellä (1999/436/EY) kullekin Schengenin säännöstöön kuuluvalle määräykselle ja päätökselle Euroopan yhteisön perustamissopimuksen ja Euroopan unionista tehdyn sopimuksen asiaa koskevien määräysten mukaisen oikeusperustan. Kyseisen päätöksen mukaan "Ulkorajojen ylittämistä" koskevaan lukuun perustuvien määräysten oikeusperusta on EY:n perustamissopimuksen 62 artiklan 2 kohdan a alakohta.Tällä asetuksella kehitetään niitä Schengenin säännöstön määräyksiä, jotka koskevat kyseisessä luvussa määrättyjä kolmansien maiden kansalaisten maahantulon, lyhytaikaisen oleskelun ja liikkumisen edellytyksiä.Edellä esitetyn perusteella tämän asetuksen oikeusperustaksi on syytä valita EY:n perustamissopimuksen 62 artiklan 2 kohdan a alakohta.4. TOISSIJAISUUS JA SUHTEELLISUUSEY:n perustamissopimuksen 5 artiklan mukaan yhteisön toiminnassa ei saada ylittää sitä, mikä on tarpeen sopimuksen tavoitteiden saavuttamiseksi. Yhteisön toimenpiteet on toteutettava mahdollisimman yksinkertaisessa muodossa, mutta samalla on taattava, että ehdotuksen tavoite toteutuu ja että se pannaan täytäntöön tehokkaasti.Tällä asetuksella kehitetään Schengenin säännöstön määräyksiä. Sen tarkoituksena on täsmentää jäsenvaltioille jo kuuluvia velvollisuuksia, jotka koskevat kolmansien maiden kansalaisten matkustusasiakirjojen leimaamista.Tämä tavoite on mahdollista toteuttaa ainoastaan yhteisön säädöksellä, koska pelkästään kansallisilla toimenpiteillä ei voida antaa sääntöjä, jotka koskevat kaikkia jäsenvaltioita.Tähän tarkoitukseen on valittu asetus, jolla voidaan varmistaa siinä säädettyjen velvoitteiden yhdenmukainen täytäntöönpano. Jäsenvaltioille ei jätetä harkintavaltaa asiassa.5. EY:N PERUSTAMISSOPIMUKSEEN LIITETYISTÄ PÖYTÄKIRJOISTA AIHEUTUVAT SEURAUKSETTämän asetusehdotuksen oikeusperusta sisältyy perustamissopimuksen IV osastoon, ja se koskee Schengenin säännöstön kehittämistä. Siksi ehdotus on esitettävä ja hyväksyttävä niiden Amsterdamin sopimukseen liitettyjen pöytäkirjojen mukaisesti, jotka koskevat Yhdistyneen kuningaskunnan, Irlannin ja Tanskan asemaa.Eri pöytäkirjoista aiheutuvat seuraukset:Yhdistynyt kuningaskunta ja IrlantiSchengenin säännöstön sisällyttämisestä osaksi Euroopan unionia tehdyn pöytäkirjan 4 ja 5 artiklan mukaisesti Irlanti sekä Ison-Britannian ja Pohjois-Irlannin yhdistynyt kuningaskunta, joita Schengenin säännöstö ei sido, voivat milloin tahansa pyytää saada osallistua säännöstöön kokonaisuudessaan tai sen osiin.Asetusehdotuksella kehitetään sellaisia Schengenin säännöstön määräyksiä, joihin Yhdistynyt kuningaskunta ja Irlanti eivät osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY ja Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY nojalla. Siksi Yhdistynyt kuningaskunta ja Irlanti eivät osallistu asetuksen antamiseen, asetus ei sido niitä, eikä asetusta sovelleta niihin.TanskaEY:n perustamissopimukseen liitetyn, Tanskan asemasta tehdyn pöytäkirjan mukaisesti Tanska ei osallistu neuvostossa sellaisten toimenpiteiden antamiseen, joita ehdotetaan EY:n perustamissopimuksen IV osaston nojalla, lukuun ottamatta toimenpiteitä, joilla määritetään ne kolmannet maat, joiden kansalaisilla on oltava viisumi ylittäessään jäsenvaltioiden ulkorajat, tai yhtenäistä viisumin kaavaa koskevia toimenpiteitä (ent. 100 c artikla).Koska kuitenkin tässä tapauksessa ehdotuksilla kehitetään Schengenin säännöstöä, Tanskan asemasta tehdyn pöytäkirjan 5 artiklan mukaisesti Tanska päättää kuuden kuukauden kuluessa siitä, kun neuvosto on tehnyt Euroopan yhteisön perustamissopimuksen IV osaston määräysten nojalla päätöksen Schengenin säännöstöön perustuvasta ehdotuksesta tai aloitteesta, saattaako Tanska kyseisen päätöksen osaksi kansallista lainsäädäntöään.Norja ja IslantiSchengenin säännöstöstä tehdyn pöytäkirjan 6 artiklan 1 kohdan mukaisesti neuvosto, Norja ja Islanti ovat allekirjoittaneet 18 päivänä toukokuuta 1999 sopimuksen, jonka nojalla kyseiset maat osallistuvat Schengenin säännöstön täytäntöönpanoon, soveltamiseen ja kehittämiseen.Sopimuksen 1 artiklan mukaan Norja ja Islanti osallistuvat Euroopan yhteisön ja Euroopan unionin toimintaan ja sen edelleen kehittämiseen sopimuksen liitteissä A (Schengenin säännöstön määräykset) ja B (Euroopan yhteisön säädösten säännökset, joilla on korvattu Schengenin yleissopimuksen vastaavat määräykset tai jotka on hyväksytty kyseisen yleissopimuksen nojalla) tarkoitettujen määräysten piiriin kuuluvilla aloilla.Sopimuksen 2 artiklan mukaan Norja ja Islanti soveltavat ja panevat täytäntöön Euroopan unionin hyväksymät säädökset ja toimenpiteet, jotka muuttavat perustamissopimukseen sisällytetyssä Schengenin säännöstössä (liitteet A ja B) mainittuja säännöksiä tai perustuvat niihin.Tässä asiakirjassa esitetyillä ehdotuksilla kehitetään Schengenin säännöstöä sopimuksen liitteessä A tarkoitetulla tavalla.Sopimuksen 4 artiklan nojalla asiasta on näin ollen keskusteltava sekakomiteassa, jotta voidaan varmistaa, että Norjan ja Islannin edustajilla on mahdollisuus selvittää säädöksen suhteen kohtaamiaan ongelmia ja kertoa käsityksensä niiden kannalta tärkeiden säännösten kehittämistä ja täytäntöönpanoa koskevista kysymyksistä.6. ARTIKLAKOHTAISET PERUSTELUT1 artiklaAsetuksen 1 artiklassa määritellään sen tavoitteet, eli:- asettaa jäsenvaltioille velvollisuus leimata järjestelmällisesti kolmansien maiden kansalaisten matkustusasiakirjat näiden ylittäessä jäsenvaltioiden ulkorajat maahantuloa varten;- vahvistaa edellytykset, joiden täyttyessä maahantuloleiman puuttuminen kolmansien maiden kansalaisten matkustusasiakirjoista voi antaa aiheen epäillä heidän oleskelevan jäsenvaltioiden alueella laittomasti.2 artiklaTällä artiklalla muutetaan Schengenin sopimuksen soveltamisesta tehtyä yleissopimusta.Ensimmäisessä kohdassa muutetaan yleissopimuksen 6 artiklan 2 kohdan e alakohtaa siten, että erityisolosuhteet, joiden vuoksi tarkastuksia on lievennettävä, rajoitetaan poikkeuksellisiin ja odottamattomiin tilanteisiin. Lisäksi säädetään, että asianomaisen jäsenvaltion on ilmoitettava tällaisesta tilanteesta neuvostolle ja komissiolle mahdollisimman pian.Artiklan 2 kohdassa yleissopimukseen lisätään 6 a artikla, jossa säädetään velvollisuudesta leimata järjestelmällisesti kolmansien maiden kansalaisten matkustusasiakirjat näiden ylittäessä jäsenvaltioiden ulkorajat maahantuloa varten.Artiklan 3 kohdassa yleissopimukseen lisätään 23 a artikla, jonka ensimmäisessä kohdassa säädetään, että jos kolmannen maan kansalaisen matkustusasiakirjasta puuttuu maahantuloleima, voidaan olettaa, että hän on ylittänyt lyhytaikaisen oleskelun sallitun keston. Uuden artiklan toisessa kohdassa säädetään, että asianomaisella kolmannen maan kansalaisella on mahdollisuus kumota edellisen kohdan perusteella muodostettu oletus esittämällä oleskelunsa todellisesta kestosta todisteita ja aihetodisteita, joista mainitaan esimerkkejä. Vilpittömässä mielessä toimivalla kolmannen maan kansalaisella on näin ollen useita mahdollisuuksia osoittaa oleskelunsa keston laillisuus. Uuden 23 a artiklan viimeisessä kohdassa annetaan toimivaltaisille kansallisille viranomaisille mahdollisuus soveltaa 23 artiklan 3-5 kohdan määräyksiä siinä tapauksessa, että edellä tarkoitettua oletusta oleskelun laittomuudesta ei pystytä kumoamaan.3 artiklaTällä säännöksellä tehdään tarvittavat muutokset yhteisen käsikirjan II osan kohtiin 1.3.5, 1.3.5.4, 2.1.1, 2.1.5 ja 3.4.2.3.Kohdassa 1.3.5 todetaan, että ulkorajoilla tehtäviä tarkastuksia voidaan lieventää poikkeuksellisten ja odottamattomien olosuhteiden vuoksi. Tämä voi tarkoittaa esimerkiksi tilannetta, jossa normaalit liikenneväylät ovat tukossa suuren liikenneonnettomuuden vuoksi tai jossa rajalle tulee kansainvälisen liikenteen odottamattoman lakon vuoksi niin paljon matkustajia, että heitä on mahdotonta tarkastaa vaikka käyttöön otettaisiin kaikki henkilöstö- ja organisaatioresurssit.Uuden 1.3.5.4 kohdan tarkoituksena on antaa kolmansien maiden kansalaisille mahdollisuus saada matkustusasiakirjansa leimattua erillisestä pyynnöstä myös silloin kun tarkastuksia on lievennetty.Sen sijaan 2.1.1 kohtaan tehtävässä muutoksessa täsmennetään periaate, jonka mukaan maahantuloleima on annettava järjestelmällisesti, ja yksilöidään poikkeustapaukset, joissa maahantuloleimaa ei anneta (Euroopan unionin kansalaiset ja muut henkilöt, joilla on vastaava oikeus vapaaseen liikkuvuuteen).Yhteisen käsikirjan 2.1.5 kohdan toisesta luetelmakohdasta poistetaan Sveitsin kansalaisia koskeva maininta. Toisaalta kohtaan lisätään viides luetelmakohta, jolla paikallista rajaliikennettä koskevan järjestelyn piiriin kuuluvat henkilöt vapautetaan leimausvelvollisuudesta.Yhteisen käsikirjan 3.4.2.3 kohtaan lisätään kolmas kohta, jolla paikalliset tarkastusviranomaiset, joiden vastuulla on kolmansien maiden kansalaisten matkustusasiakirjojen leimaaminen, velvoitetaan leimaamaan ne näiden erillisestä pyynnöstä myös meriulkorajoilla.4 artiklaArtiklan tarkoituksena on varmistaa, että tämän asetuksen soveltamisalaan kuuluvat henkilöt saavat siitä asialliset ja tarvittavat tiedot, jotta asetuksessa säädettyjä toimenpiteitä voidaan soveltaa oikeudenmukaisesti.5 artiklaTämän artiklan 1 ja 3 kohdat ovat vakiomuotoisia loppusäännöksiä.Artiklan 2 kohdassa säädetään, että asetusta sovelletaan 1. päivästä toukokuuta 2004, jolloin uusien jäsenvaltioiden on määrä liittyä unioniin.2003/0258 (CNS)Ehdotus NEUVOSTON ASETUS jäsenvaltioiden toimivaltaisten viranomaisten velvollisuudesta leimata järjestelmällisesti kolmansien maiden kansalaisten matkustusasiakirjat jäsenvaltioiden ulkorajojen ylittämisen yhteydessä, ja Schengenin sopimuksen soveltamisesta tehdyn yleissopimuksen ja yhteisen käsikirjan muuttamisesta tätä vartenEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 62 artiklan 2 kohdan a alakohdan,ottaa huomioon komission ehdotuksen [1],[1]  EUVL C [...], [...], s. [...].ottaa huomioon Euroopan parlamentin lausunnon [2],[2]  EUVL C [...], [...], s. [...].sekä katsoo seuraavaa:(1) Sevillassa 21 ja 22 päivänä kesäkuuta 2002 kokoontunut Eurooppa-neuvosto vaati vahvistamaan yhteistyötä laittoman maahanmuuton torjumiseksi ja kehotti komissiota ja jäsenvaltioita toteuttamaan käytännön toimenpiteitä ulkorajoilla suoritettavien tarkastusten ja valvonnan yhdenmukaistamiseksi.(2) Kesäkuun 14 päivänä 1985 tehdyn Schengenin sopimuksen soveltamisesta tehdyn yleissopimuksen [3] ja ulkorajojen ylittämistä koskevan yhteisen käsikirjan [4] määräykset ovat puutteellisia ja epätäsmällisiä siltä osin, mikä koskee velvollisuutta leimata kolmansien maiden kansalaisten matkustusasiakirjat ulkorajojen ylittämisen yhteydessä. Tämä on johtanut erilaisiin käytäntöihin eri jäsenvaltioissa, minkä vuoksi on hankala valvoa, noudattavatko kolmansien maiden kansalaiset jäsenvaltioissa tapahtuvan lyhytaikaisen oleskelun kestolle asetettua rajoitusta, joka on kolme kuukautta kuuden kuukauden aikana.[3]  EYVL L 239, 22.9.2000, s. 19. Yleissopimus sellaisena kuin se on viimeksi muutettuna päätöksellä 2003/170/YOS (EUVL L 67, 12.3.2003, s. 27).[4]  EYVL C 313, 16.12.2002, s. 97.(3) Helmikuun 27 ja 28 päivänä 2003 kokoontunut oikeus- ja sisäasioiden neuvosto hyväksyi komission aloitteen, jonka tarkoituksena on selkeyttää asiaa koskevia voimassa olevia sääntöjä, ja erityisesti tavoitteen asettaa jäsenvaltioille yhteisön asetuksella velvollisuus leimata järjestelmällisesti kolmansien maiden kansalaisten matkustusasiakirjat ulkorajojen ylittämisen yhteydessä. Näin ollen komissiota kehotettiin toteuttamaan asianmukaiset aloitteet ja säätämään myös seurauksista, joita maahantuloleiman puuttuminen kyseisistä asiakirjoista aiheuttaa.(4) Oikeus- ja sisäasioiden neuvoston 8 päivänä toukokuuta 2003 hyväksymät päätelmät erillisten, asianmukaisesti merkittyjen tarkastustilojen käyttöönottamisesta ulkorajoilla eri kansallisuuksia edustaville matkustajille, samoin kuin ehdotus erityisten sääntöjen vahvistamisesta paikallista rajaliikennettä varten, parantavat toimivaltaisille yksiköille kuuluvaa ulkorajojen valvontaa, niin että kolmansien maiden kansalaisten matkustusasiakirjojen järjestelmällistä leimaamista koskevan velvollisuuden täytäntöönpanoon mahdollisesti liittyvät hankaluudet voidaan helpommin voittaa. Näiden toimenpiteiden ansiosta ulkorajoilla tehtäviin henkilötarkastuksiin liittyviä lieventämistoimenpiteitä on tarpeen toteuttaa vain poikkeustapauksissa.(5) Jäsenvaltioille asetettu velvollisuus leimata järjestelmällisesti kolmansien maiden kansalaisten matkustusasiakirjat jäsenvaltioiden alueelle tulon yhteydessä ja niiden olosuhteiden rajoittaminen, joiden vallitessa ulkorajoilla tehtävien henkilötarkastusten lieventämisestä voidaan päättää, mahdollistavat sen, että leiman puuttumista kyseisistä matkustusasiakirjoista voidaan pitää osoituksena siitä, että asiakirjan haltija on rikkonut lyhytaikaisen oleskelun kestoa koskevia edellytyksiä. Toisaalta tämä oletus on voitava kumota millä tahansa oleskelun keston laillisuuden osoittavilla todisteilla.(6) On valvottava, että velvollisuutta leimata kolmansien maiden kansalaisten matkustusasiakirjat sovelletaan jäsenvaltioissa yhdenmukaisesti. Tätä varten on tarpeen vahvistaa päivämäärä, josta lähtien kaikki jäsenvaltiot noudattavat tätä velvollisuutta järjestelmällisesti.(7) Tämän vuoksi on muutettava Schengenin sopimuksen soveltamisesta tehtyä yleissopimusta ja yhteistä käsikirjaa.(8) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän asetuksen antamiseen eikä se siten sido Tanskaa eikä sitä sovelleta Tanskaan. Koska kuitenkin tämän asetuksen tarkoituksena on kehittää Schengenin säännöstöä Euroopan yhteisön perustamissopimuksen kolmannen osan IV osaston määräysten nojalla, Tanska päättää edellä mainitun pöytäkirjan 5 artiklan mukaisesti kuuden kuukauden kuluessa siitä, kun neuvosto on antanut tämän asetuksen, saattaako se sen osaksi kansallista lainsäädäntöään.(9) Islannin tasavallan ja Norjan kuningaskunnan kannalta tällä asetuksella kehitetään edelleen Schengenin säännöstön määräyksiä tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen [5] yksityiskohtaisista soveltamissäännöistä 17 päivänä toukokuuta 1999 tehdyn päätöksen 1999/437/EY [6] 1 artiklan B kohdassa tarkoitetulla alalla.[5]  EYVL L 176, 10.7.1999, s. 36.[6]  EYVL L 176, 10.7.1999, s. 31.(10) Tämä asetus kehittää sellaisia Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY [7] mukaisesti. Siksi Yhdistynyt kuningaskunta ei osallistu asetuksen antamiseen, asetus ei sido sitä, eikä asetusta sovelleta siihen.[7]  EYVL L 131, 1.6.2000, s. 43.(11) Tämä asetus kehittää sellaisia Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY [8] mukaisesti. Siksi Irlanti ei osallistu asetuksen antamiseen, asetus ei sido sitä, eikä asetusta sovelleta siihen.[8]  EYVL L 64, 7.3.2002, s. 20.(12) Tämä asetus kuuluu säädöksiin, jotka perustuvat Schengenin säännöstöön tai muutoin liittyvät siihen liittymissopimuksen 3 artiklan 1 kohdassa tarkoitetussa merkityksessä,ON ANTANUT TÄMÄN ASETUKSEN:1 artiklaTämän asetuksen tavoitteena on- asettaa jäsenvaltioiden toimivaltaisille viranomaisille velvollisuus leimata järjestelmällisesti kolmansien maiden kansalaisten matkustusasiakirjat jäsenvaltioiden ulkorajojen ylittämisen yhteydessä;- vahvistaa edellytykset, joiden täyttyessä maahantuloleiman puuttuminen kolmansien maiden kansalaisten matkustusasiakirjoista voi antaa aiheen olettaa, että he ovat ylittäneet kolmansien maiden kansalaisten lyhytaikaista oleskelua jäsenvaltioiden alueella koskevan määräajan.2 artiklaMuutetaan Schengenin sopimuksen soveltamisesta tehtyä yleissopimusta seuraavasti:1. Korvataan 6 artiklan 2 kohdan e alakohta seuraavasti:"e) Jos tällaisia tarkastuksia ei voida tehdä välittömiä toimia edellyttävien poikkeuksellisten ja odottamattomien olosuhteiden vuoksi, on vahvistettava tarkastuksille tärkeysjärjestys. Tällöin maahantuloliikenteen tarkastus on ensisijainen maasta lähtevän liikenteen tarkastukseen nähden. Asianomaisen jäsenvaltion on ilmoitettava tästä neuvostolle ja komissiolle mahdollisimman pian.".2. Lisätään 6 a artikla seuraavasti:"6 a artikla"Edellä 6 artiklan 2 kohdan a alakohdassa tarkoitetut kolmansien maiden kansalaisten matkustusasiakirjat leimataan järjestelmällisesti maahantulon yhteydessä.".3.  Lisätään 23 a artikla seuraavasti:"23 a artikla" 1. Jos kolmannen maan kansalaisen matkustusasiakirjassa ei ole maahantuloleimaa, toimivaltaiset kansalliset viranomaiset voivat olettaa, että hän ei noudata lyhytaikaisen oleskelun kestoon liittyvää edellytystä.2. Kolmannen maan kansalainen voi kumota tämän oletuksen osoittamalla millä tahansa tavalla, että hän noudattaa lyhytaikaisen oleskelun kestoon liittyvää edellytystä. Tätä varten hän voi esittää aihetodisteena esimerkiksi matkaliput tai todisteita oleskelustaan ulkomailla tai 22 ja 45 artiklan nojalla tehdyt ilmoitukset.3. Jos 1 kohdassa tarkoitettua oletusta ei voida kumota, toimivaltaiset viranomaiset voivat soveltaa 23 artiklan 3, 4 ja 5 kohdan määräyksiä.".3 artiklaMuutetaan yhteisen käsikirjan II osaa seuraavasti:1. Korvataan kohta 1.3.5 seuraavasti:"Maarajoilla suoritettavia tarkastuksia voidaan poikkeuksellisissa ja odottamattomissa olosuhteissa lieventää. Tällaisten olosuhteiden voidaan katsoa vallitsevan silloin, kun tarkastuspisteisiin pääsyä edeltävät odotusajat muodostuvat odottamattomista tapahtumista johtuvien liikennemäärien vuoksi kohtuuttomiksi, vaikka kaikki saatavilla oleva henkilöstö, välineistö ja järjestelyresurssit on otettu käyttöön.".2. Lisätään kohta 1.3.5.4 seuraavasti:"Vaikka tarkastuksia olisi lievennetty, paikallisesta rajavalvonnasta vastaavien virkamiesten on leimattava niiden kolmansien maiden kansalaisten matkustusasiakirjat, jotka sitä erikseen pyytävät.".3. Muutetaan kohta 2.1.1 seuraavasti:a) Korvataan ensimmäisen alakohdan johdantolause seuraavasti:"Seuraavat asiakirjat leimataan järjestelmällisesti jäsenvaltion alueelle saavuttaessa:".b) Korvataan toinen alakohta seuraavasti:"Maahantuloleimaa ei merkitä matkustusasiakirjoihin, joiden haltijat ovat Euroopan unionin, Euroopan talousalueen maiden, Sveitsin valaliiton ja muiden sellaisten kolmansien maiden kansalaisia, jotka kuuluvat oikeuttaan vapaaseen liikkuvuuteen käyttävien unionin kansalaisten perheeseen.".4. Muutetaan kohta 2.1.5 seuraavasti:a) korvataan toinen luetelmakohta seuraavasti:"- Andorran, Maltan, Monacon ja San Marinon kansalaisten rajanylitykseen oikeuttaviin asiakirjoihin,"b) lisätään viides luetelmakohta seuraavasti:"- kun kyseessä ovat paikallista rajaliikennettä koskevien järjestelyjen piiriin kuuluvat henkilöt".5. Lisätään kohtaan 3.4.2.3 kolmas alakohta seuraavasti:"Vaikka tarkastuksia olisi lievennetty, niistä vastaavien virkamiesten on toimittava kohdassa 1.3.5.4 esitettyjen määräysten mukaisesti."4 artiklaJäsenvaltioiden on toteutettava kaikki tarvittavat toimenpiteet, jotta kolmansien maiden kansalaisille voidaan tiedottaa heille tämän asetuksen täytäntöönpanosta.5 artiklaTämä asetus tulee voimaan [...] päivänä sen jälkeen kun se on julkaistu Euroopan unionin virallisessa lehdessä.Sitä sovelletaan 1 päivästä toukokuuta 2004.Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti.Tehty Brysselissä [...]Neuvoston puolestaPuheenjohtaja